

 REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADONAČELNIK

KLASA: 302-01/12-01/07

URBROJ: 2186/012-04/16-14/34

Ivanec, 9. travnja 2014.

 Na temelju članka 64. Statuta Grada Ivanca ("Službeni vjesnik Varaždinske županije" br. 21/09, 12/13, 23/13- pročišćeni tekst), Gradonačelnik Grada Ivanca donosi slijedeći

# Z A K LJ U Č A K

 Utvrđuje se prijedlog Strategije razvoja Grada Ivanca za razdoblje 2014.-2020. godine, te se dostavlja Gradskom vijeću na razmatranje i donošenje.

GRADONAČELNIK:

Milorad Batinić, dipl. ing.

  ***-PRIJEDLOG-***

 REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADSKO VIJEĆE

KLASA: 302-01/12-01/07

URBROJ: 2186/012-04/16-14/36

Ivanec,

 Na temelju članka 35. Statuta Grada Ivanca ("Službeni vjesnik Varaždinske županije" br. 21/09, 12/13, 23/13- pročišćeni tekst), Gradsko vijeće Grada Ivanca na sjednici održanoj travnja 2014. godine, donosi

# ODLUKU

**o donošenju Strategije razvoja Grada Ivanca za razdoblje 2014.-2020. godine**

I.

 Donosi se Strategija razvoja Grada Ivanca za razdoblje 2014.-2020. godine.

II.

 Cilj donošenja Strategije razvoja Grada Ivanca za razdoblje 2014.-2020. godine je ostvarivanje vizije razvoja Grada Ivanca:

„Grad Ivanec, gospodarsko i upravno središte s povoljnom poslovnom i investicijskom klimom, s primjerenom infrastrukturom i raspoloživim razvojnim potencijalima koji omogućuju visoku kvalitetu života građana“.

 Akcijski plan provođenja projekata iz Strategije razvoja Grada Ivanca donositi će se za svaku kalendarsku godinu u planskom razdoblju.

III.

 Strategija razvoja Grada Ivanca za razdoblje 2014.-2020. godine vrijedi za plansko razdoblje, a u slučaju potrebe za usklađivanjem i izmjenama, ista će se mijenjati na prijedlog Partnerskih odbora i svih ostalih sudionika izrade Strategije razvoja.

IV.

 Strategija razvoja Grada Ivanca za razdoblje 2014.-2020. godine sastavni je dio ove Odluke i zajedno sa ovom Odlukom će se objaviti u „Službenom vjesniku Varaždinske županije“.

PREDSJEDNIK GRADSKOG

VIJEĆA GRADA IVANCA:

Edo Rajh, dipl.oec.

**Obrazloženje uz prijedlog**

**Strategije razvoja Grada Ivanca za razdoblje 2014.-2020. godine**

 U ostvarivanju svojih ciljeva, odnosno kako bi stvorio preduvjete sa održivi i dugoročni razvoj grada, stvorila se potreba planskog pristupa u razvoju grada, odnosno prišlo se proceduri izrade Strategije razvoja grada, u skladu sa smjernicama razvoja RH, razvojnim programima EU, strategiji razvoja na županijskoj razini.

To ne znači da do sada nije postojao dokument koji je određivao smjer, razvoj grada, međutim, postojeći dokument bilo je potrebno revidirati i uskladiti sa regulativom i programima Europske unije.

 Proces se odvijao u nekoliko faza, pa tako se krenulo od sveobuhvatne analize postojećeg stanja po sektorima- prirodni resursi, okoliš, infrastruktura, gospodarstvo, društvene djelatnosti, upravljanje razvojem, a isti su ključni za razvoj lokalne zajednice.

Time su prepoznate snage, slabosti, prilike i prijetnje u razvoju grada, te je iz javne rasprave na Partnerskim odborima proizašla vizija razvoja grada, strateški ciljevi , prioriteti i mjere za provođenje ciljeva.

Vizija grada Ivanca obuhvaća i primjenjuje se na sektore: zaštite okoliša, infrastrukture, energetike, gospodarstva, poljoprivrede, turizma, obrazovanja, zdravstva i socijalne skrbi, kulture, sporta i civilnog društva.

Temeljem gore navedenih elemenata definirala se baza projekata i projektnih prijedloga, ideja.

Kako se radi o projektima velike vrijednosti, trenutno baza projekata, a temeljem raspoloživih podataka, doseže vrijednost od oko 320.000.000,00 kuna, na godišnjoj razini donositi će se akcijski planovi provedbe Strategije razvoja.

Akcijskim planovima definirati će se modeli financiranja, osobe zadužene za provedbu, praćenje i izvještavanje, vremenski tijek provedbe projekata, te potreba izvještavanja o provođenju akcijskog plana.

 Kako su u izradi Strategije razvoja Grada Ivanca za razdoblje 2014.-2020. godine sudjelovali subjekti iz svih sektora zajednice- civilnog, društvenog i gospodarskog kroz javne rasprave, te se svim zainteresiranim osobama dala mogućnost da sudjeluju u definiranju razvojnog dokumenta, smatramo da je time poštivana metodologija izrade dokumenta takve vrste.

Da bi proces strateškog planiranja bio kompletan, odnosno kako bi se pratio tijek provedbe prioriteta, ciljeva proizašlih iz predloženog dokumenta, na godišnjoj razini izrađivati će se i predlagati predstavničkom tijelu akcijski planovi provedbe, a istima će se odrediti i način izvještavanja o ostvarivanju prioriteta, ciljeva i projekata.

Upravni odjel za proračun,

financije i gospodarstvo